Stampa u Informazzjoni Il-Qorti tal-Ġustizzja tal-Unjoni Ewropea STQARRIJA GĦALL-ISTAMPA Nru 18/12 il-Lussemburgu, l-1 ta' Marzu 2012 Żjara fil-Qorti tal-Ġustizzja tal-Eċċ. Tiegħu Demetris Christofias, President tar-Repubblika ta' Ċipru L-Eċċ. Tiegħu Demetris Christofias, President tar-Repubblika ta' Ċipru, illum żar il-Qorti tal-Ġustizzja tal-Unjoni Ewropea, akkompanjat mill-Eċċ. Tiegħu l-Ambaxxatur Kornelios Korneliou, Rappreżentant Permanenti tar-Repubblika ta' Ċipru għall-Unjoni Ewropea, l-Eċċ. Tiegħu Loucas Louca, Ministru tal-Ġustizzja u tal-Ordni Pubbliku tar-Repubblika ta' Ċipru, Stephanos Stephanou, kelliem tal-Gvern u Andreas Mavroyiannis, Deputat Ministru għall-Affarijiet Ewropej fl-uffiċċju tal-Presidenza tar-Repubblika ta' Ċipru. L-Eċċ. Tiegħu Demetris Christofias u d-delegazzjoni presidenzjali ntlaqgħu minn Vassilios Skouris, President tal-Qorti tal-Ġustizzja, George Arestis, imħallef fil-Qorti tal-Ġustizzja, u Savvas Papasavvas, President ta' Awla tal-Qorti Ġenerali. Matul iż-żjara, inżammet iċ-ċerimonja tal-preżentazzjoni uffiċjali tal-opri tal-arti mogħtija mill-Mużew arkeoloġiku ta' Nikosija: “God standing on an ingot”, “A horned god”, u “A copper ingot”, fil-preżenza ta' mħallfin, uffiċjali u aġenti tal-Qorti tal-Ġustizzja Ċiprijotti. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Kuntatt għall-istampa: Christopher Fretwell (+352) 4303 3355